KOMISIJOS REGLAMENTAS (EB) Nr. 1492/2007
2007 m. gruodžio 17 d.
iš dalies keičiantis Tarybos reglamento (EB) Nr. 312/2003 nuostatas dėl tam tikrų Čilės kilmės produktų tarifinių kvotų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. vasario 18 d. Tarybos reglamentą (EB) Nr. 312/2003, įgyvendinantį Bendrijos tarifų nuostatas, išdėstytas susitarime, įsteigiančiame asociaciją tarp Europos bendrijos ir jos valstybių narių bei Čilės Respublikos (1), ypač į jo 5 straipsnį,
kadangi:
(1)
Tarybos reglamentu (EB) Nr. 312/2003 įgyvendinamos Bendrijos tarifų nuostatos, išdėstytos susitarime, kuriuo buvo įkurta Europos bendrijos ir jos valstybių narių bei Čilės Respublikos asociacija (2).
(2)
Sprendimu 2005/106/EB (3) Taryba patvirtino Europos bendrijos ir jos valstybių narių bei Čilės Respublikos asociacijos susitarimo protokolą (toliau - Protokolas), kad būtų galima atsižvelgti į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą (4). Į Protokolą įtrauktos naujos Bendrijos tarifų nuolaidos, kai kurios iš jų apribotos tarifinėmis kvotomis.
(3)
2004 m. spalio 19 d. Komisijos reglamentu (EB) Nr. 305/2005, iš dalies keičiančiu Tarybos reglamentą (EB) Nr. 312/2003 dėl tarifinių kvotų tam tikriems Čilės kilmės produktams, šios naujosios nuolaidos buvo suteiktos.
(4)
Pagal protokolą, naujųjų tarifinių kvotų kiekiai nuo 2005 m. sausio 1 d. kiekvienais metais turėtų būti didinami 5 procentais pradinio kiekio. Dėl aiškumo būtina nustatyti bendrus nagrinėjamųjų produktų tarifinių kvotų 2005 m. kiekius, kurie tiems metams jau buvo padidinti.
(5)
Todėl Reglamentą (EB) Nr. 312/2003 reikėtų atitinkamai iš dalies pakeisti.
(6)
Dėl to, kad šiame reglamente nustatyti tarifinių kvotų kiekiai turi būti taikomi nuo 2005 m. sausio 1 d., šis reglamentas turėtų būti taikomas nuo tos pačios dienos ir įsigalioti nedelsiant.
(7)
Šiame reglamente nustatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 312/2003 iš dalies keičiamas taip:
1)
3 straipsnis papildomas tokia 3 dalimi:
„3. Tarifinių kvotų, kurių eilės Nr. 09.1941 priede, metinis kiekis nuo 2005 m. sausio 1 d. kiekvienais metais iš eilės didinamas 5 procentais pradinio kiekio.“
2)
Priedas iš dalies keičiamas kaip nurodyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 17 d.